অপারেশন সিঁদুরের পর পাকিস্তানে ফের প্রত্যাঘাত ভারতের

ওয়েবডেস্ক: মঙ্গলবার মধ্য রাতে অপারেশন সিঁদুর (Operation Sindoor)। বৃহস্পতিবার এয়ার ডিফেন্স ব়্যাডার (Air Defence Radar)। পাকিস্তান ভারতে হামলার উদ্যোগ নিচ্ছিল। পাকিস্তানের (Pakistan) লাহোর সহ বিভিন্ন জায়গার এয়ার ডিফেন্স ব়্যাডার ধ্বংস করে দিল ভারত (India)। পাকিস্তানের ড্রোন ও মিসাইল বিকল করে দিল ভারতীয় সেনা। এই কাজে ইন্টিগ্রেটেড কাউন্টার ইউএএস গ্রিড ও রাশিয়ার তৈরি এস ৪০০ ট্রায়াম্ফ এয়ার ডিফেন্স সিস্টেম ব্যবহার করা হয়েছে। ভারতে ১৫টি সামরিক ঘাঁটি টার্গেট করেছিল পাকিস্তান। চীনের তৈরি পাকিস্তানের এইচকিউ৯ মিসাইল ডিফেন্স সিস্টেমকে গুঁড়িয়ে দেওয়া হয়েছে। ইজরায়েলের তৈরি হারোপ ড্রোন দিয়ে প্রত্যাঘাত করা হয়েছ। এদিকে পাকিস্তান নির্বিচারে সীমান্তে গুলি চালাচ্ছে। তাতে ১৬ জন সাধারণ নাগরিকের প্রাণ গিয়েছে। তিন জন মহিলা ও পাঁচ শিশু রয়েছে মৃতদের তালিকায়। কুপওয়ারা, বারামুলা, উরি, পুঞ্চ, মেন্ধরে রাজৌরি সেক্টরে গুলি চালিয়েছে পাকিস্তান।

কেন্দ্রীয় সরকার বিবৃতিতে জানিয়েছে, পাকিস্তান ভারতের বিভিন্ন সামরিক ঘাঁটিকে টার্গেট করেছিল। অবন্তীপপরা, শ্রীনগর, জম্মু, পাঠানকোট, অমৃতসর, কাপুরথালায় হামলা চালানো হয়। এছাড়া জলন্ধর, লুধিয়ানা, আধমপুর, ভাতিন্ডা, চণ্ডীগঢ়, নাল, ফালোদি, উত্তারলাই, ভুজকে টার্গেট করা হয়েছিল। মিসাইল হামলা চালানোর জন্যে টার্গেট করা হয়েছিল।

আরও পড়ুন: অপারেশন সিঁদুরে উজ্জ্বল সুপ্রিম নির্দেশে সেনায় স্থায়ী কমিশন পাওয়া মহিলারা

এই এস ৪০০ এয়ার ডিফেন্স সিস্টেম ৬০০ কিমি পর্যন্ত ট্র্যাক করতে পারে। ফাইটার জেট, ব্যালিস্টিক মিসাইল, ড্রোন নিষ্ক্রিয় করতে পারে। ভারতীয় সেনা পাকিস্তানের বিভিন্ন স্থানে এয়ার ডিফেন্স সিস্টেমকে টার্গেট করেছে।